Tervetuloa ohjelmaan.
Olen Anneli Tommola Ruach Finland ry:stä Kouvolasta.
Tänään haluan puhua siitä, miten tärkeää on pysyä Jumalan Sanassa.
Mooses kehotti Israelin kansaa 5. Moos.5:1:
Kun luin tätä kohtaa, huomiotani kiinnitti sana 'tarkoin'.
Vielä kun olin työelämässä, -
opin lukemaan pykäliä siten, että pilkun paikallakin oli merkitys.
Jos sitä ei huomioinut, asiassa saattoi päätyä väärään ratkaisuun.
Jumalan Sanaa lukiessa ei tarvii pilkun paikkoja syynäillä.
Tärkeää on, että Pyhä Henki saa valaista Sanan tarkoitukset.
Mitä Jumala todella on kussakin kohdassa meille puhunut.
Nykyään ihmiset haluavat tulkita Raamattua -
omalle ajattelulleen suopeasti, -
ei alkukielelle tai alkuperäiselle tarkoitukselle uskollisesti.
Voin kuulla heidän sanovan:
"Ajat on muuttuneet. Ei silloin tiedetty mitä nyt."
Olen jopa kuullut itsensä uskoviksi tunnustavien sanovan, -
ettei Sana ole niin kirjaimellista. On taipumusta mennä mukaan -
humanistiseen ajatteluun ja väärään suvaitsevaisuuteen.
Mutta voiko hullumpaa ajatusta olla?
Jumala on ajaton ja rajaton.
Taivaan ja maan luoja ja ylläpitäjä.
Universumissa maa on pieni piste ja ihmiset hiukkasia maan päällä.
Voiko olla mahdollista, että ihminen keksisi jotain, -
mitä Jumala ei olisi tiennyt jo aikojen alussa? Ei todellakaan.
Mutta jos ihminen uskoo Jumalaan, tällaiset asenteet oletettavasti -
johtuvat siitä, että ei tunneta Jumalan Sanaa, koska ei lueta sitä.
Ja kun ei tunneta Jumalan Sanaa, -
ei tiedetä, miten mihinkin asiaan tulee suhtautua.
Jumalan Sanan lukeminen on olennaisen tärkeää, että -
kasvamme oikeanlaisessa uskossa.
Sanan hämärtymistä voisi verrata rikkaruohottuneeseen kukkapenkkiin.
Olen nimittäin huomannut omassa puutarhassani, -
että aitojen kasvien viereen pyrkii kasvamaan -
sellaisia rikkaruohoja, jotka näöltään muistuttavat aitoja.
Ne pyrkivät hämäämään kitkijän.
Niin ei vedetä pois rikkaruohoja, vaan ehkä aitoja kasveja.
Rikkaruohot kasvavat nopeasti ja tukahduttavat aidot kasvit.
Kesällä kävelin meidän puutarhassa ja ihastelin kukkapenkkejä -
kitkemisen jälkeen.
Huomasin, että johonkin oli jätetty oikein meheviä rikkaruohoja -
ja jossain oli vedetty aito kasvi ylös niin, -
että juuret vaan sojotti taivasta kohti.
Kylvämäni ruohosipulit oli saanut kovaa kyytiä.
Näin oli päässyt käymään siksi, -
että kitkijä ei ollut tunnistanut väärää aidosta.
Niin se on meidän hengellisessäkin elämässä.
Jos me ei tunneta Jumalan Sanaa, -
meille voi käydä niin, että emme erota väärää oikeasta.
Paholainen on hyvin röyhkeä. Se tunkee mieleemme asioita, -
jotka on melkeen oikein, mutta ei ihan.
Ja jos emme ole tarkkoja Jumalan Sanan suhteen, nielaisemme valheen.
Kun nielaisemme useamman valheen, kohta voi käydä niin, -
että sydämessä emme enää osaa tehdä eroa oikean ja väärän välillä.
Jotkut ajattelevat, että kun meillä on Jeesuksen kuoleman -
ja ylösnousemuksen kautta armo ja anteeksiantamus, -
meidän ei tarvitse välittää laista. Sillä emmehän ole lain alla.
Emmekä olekaan lain alla.
Mutta ajatellaan, että käskyihin voi suhtautua suurpiirteisesti.
Mutta Jumalan tahto ei ole ristiriidassa lain kanssa.
Eikä Jumalan armo tullut siksi, että voisimme rikkoa Jumalan lakia.
Jumalan määräyksiä.
Armo on sitä varten, että kun emme kykene täyttämään Jumalan lakia, -
niin meitä armahdetaan.
Ei sitä varten, että jättäisimme välittämättä laista.
Jeesushan sanoi itse: "En minä tullut lakia kumoamaan, -
vaan täyttämään sen." (Matt.5:17)
Ja: "Kunnes taivas ja maa katoavat, ei laista katoa pieninkään piirto."
Jeesus ilmoitti itse meille kaksi suurinta käskyä:
Rakasta Herraa kaikesta sydämestäsi, mielestäsi ja sielustasi.
Ja rakasta lähimmäistäsi niin kuin itseäsi.
Kuinka voimme rakastaa Herraa yli kaiken, jos emme välitä -
Hänen laistaan?
Kuinka voimme rakastaa lähimmäistämme, -
jos rikomme hänen turvaksi annettuja säännöksiä?
Jeesus jatkoi, että noissa kahdessa käskyssä -
riippuu kaikki laki ja profeetat.
Eli meidän tulee huomioida, mitä Sanassa sanotaan.
Me tarvitsemme tätä Jumalan säännöstöä pyhittyäksemme, -
oppiaksemme kunnioittamaan Jumalaa ja toinen toisiamme.
Kun kristinusko aikanaan tuli Suomeen, Jumalan laki vaikutti -
yhteiskunnassa monella tavalla.
Esimerkiksi lainsäädäntö perustui kymmeneen käskyyn.
Kansamme sai kokea suurta siunausta.
Vaikka kaikki eivät tunnustautuneet uskoviksi.
Kansamme keskellä kunnioitettiin Jumalan Sanaa.
Kansassamme siunattiin Israelia, koska Sana siihen kehottaa.
Ikään kuin vedimme kansana yllemme Jumalan siunauksen.
Mutta kuinka on tänään?
Kuinka moni edes tietää mitä Jumala on käskenyt?
Jumala sanoo ensimmäisessä käskyssään -
jos ajattelemme kymmentä käskyä -
"Minä olen...Jumalasi. Älä pidä muita jumalia minun rinnallani."
Kuningas Jaakon käännös sanoo: "Älä pidä muita jumalia edessäni".
Ei saisi olla mitään, mikä menee Jumalan edelle.
Onko minun elämässäni jokin asia tullut Jumalaa tärkeämmäksi?
Silloin olen epäjumalanpalvoja.
"Pyhitä lepopäivä."
Paljonko annan aikaa Jumalalle?
Juoksenko koko ajan omien asioideni perässä?
Neljäs käsky kehottaa kunnioittamaan isää ja äitiä.
Siitä seuraa lupaus pitkästä iästä ja menestyksestä.
Isä ja äiti ansaitsevat kunnioitukseni, -
koska he ovat antaneet minulle elämän.
"Älä tapa, älä tee huorin." Samalla Sana sanoo, -
että mies ei saa maata miehen kanssa ja sama on naisen kohdalla.
Kaikki perverssit seksuaalisuhteet ovat Sanan mukaan-
Jumalalle iljetys.
Kun Jumala loi naisen miehelle avuksi, -
alkukielen sana tarkoittaa, että Hän loi sopivan vastakappaleen.
Vastakappaleen, ei samanlaista.
Sanasta ymmärrämme, että avioliitto on miehen ja naisen välinen.
Emme voi muuttaa sitä järjestystä ilman seuraamuksia.
Älä varasta. Pienikin vilppi on vilppiä vaikka kyse olisi veroista.
Kysymys on siitä, että vilppi on meidän sydämessä.
Älä sano väärää todistusta lähimmäisestäsi. Älä siis juorua -
silläkään varjolla, että toinen voi rukoilla henkilön puolesta.
Ei ole vaikeaa vetää yhtäläisyysmerkkejä kansamme -
hengellisen rappiotilan ja yhteiskunnallisen alamäen välille.
Tarvitsemme parannuksentekoa, jotta Jumala vielä voisi meitä armahtaa.
Hän haluaa tehdä sen ja kutsuu meitä siihen.
Onneksi keskellämme on ihmisiä, jotka pitävät tulta palamassa!
Tuovat esille Jumalan sanaa -
ja seisovat totuuden puolesta Hänen rakkaudessaan.
Esimerkiksi nyt tämä TV7 ja sen kautta lähetettävät ohjelmat.
Onneksi meillä kaikilla on vielä mahdollisuus tehdä parannus.
Jos nyt haluat, niin rukoillaan yhdessä.
Isä, kiitos että saamme tulla eteesi Jeesuksen veressä.
Kiitos, että annoit Poikasi meidän edestämme.
Hän on sovittanut syntimme.
Anna anteeksi, että olemme rikkoneet käskyjäsi -
ja olleet välinpitämättömiä Sanasi suhteen.
Anna meille anteeksi kansana, anna armo tehdä parannusta.
Kiitos, että Sinä armahdat.
Jeesus, puhdista meidät verelläsi, täytä meidät Hengelläsi.
Vahvista meitä. Lähetä meille kirkkautesi.
Nosta meidät armeijaksi seisomaan Sanassasi, -
tuomaan esiin vanhurskauttasi ja ahkeroimaan asioitasi, -
niin että saat kohdata Morsiamen, jossa ei ole tahraa eikä ryppyä.
Kiitos, että Sinä teet sen. Jeesuksen nimessä, aamen.
Tekstitys: Johanna Holmström